eelnõu

NARVA  LINNAVALITSUS

PROTOKOLLILINE   OTSUS

Narva







16.04.2008.a   nr  

Narva Linnavolikogu otsuse eelnõu

“22192/22870 mõttelist osa Peetri plats 3 maaüksusest 
munitsipaalomandisse taotlemine”
Narva Linnavalitsus otsustab:

1. Esitada Narva Linnavolikogule otsuse eelnõu „22192/22870 mõttelist osa Peetri plats 3 maaüksusest munitsipaalomandisse taotlemine” (otsuse eelnõu lisatud).

2. Volitada hr Kalju Müür nimetatud küsimust Narva Linnavolikogus ette kandma.

22192/22870 mõttelist osa Peetri plats 3 maaüksusest 

munitsipaalomandisse taotlemine
1. Asjaolud ja menetluse käik 

Narva Linnavalitsuse Arhitektuuri- ja Linnaplaneerimise Amet teeb ettepaneku Maareformi seaduse § 28 lõike 1 punkti 1 alusel Narva linnas Peetri plats 3 asuva maaüksuse munitsipaalomandisse taotlemist. Maa taotletakse munitsipaalomandisse Narva linnale kuuluva osa ehitise alla ja selle teenindamiseks. 
Riikliku Ehitisregistri andmetel kuulub 22192/22870 reaalosa hoonest Narva linn’ale ja 678/22870 reaalosa hoonest kuulub Jelena Sokolova’le 

Maaüksuse piirid ja maa liigikaudne pindala 1200 m2 ulatuses on kooskõlastanud Ida-Viru Maavanemaga. 

2.Õiguslikud järeldused. 

Otsuse aluseks on Kohaliku omavalitsuse korralduse seaduse § 22 lõike 1 punkt 37, Maareformi seaduse § 25 lõige 1, § 28 lõike 1 punkt 1, Vabariigi Valitsuse  02.06.2006.a  määruse nr 133 “Maa munitsipaalomandisse andmise kord” § 6 lõige 1.
Maareformi seaduse § 25 lõike 1 kohaselt munitsipaalomandisse antakse tasuta käesoleva seaduse paragrahvis 28 nimetatud maa. Maareformi seaduse  28 lõike 1 punkti 1 kohaselt antakse linna omandisse munitsipaalomandisse jäävate  hoonete ja rajatiste alune ning neid teenindav maa.

Vastavalt Maa munitsipaalomandisse andmise korra § 6 lõikele 1 munitsipaalomandisse andmise taotlus koostatakse volikogu otsuse alusel.

3. otsus
3.1. Taotleda Narva linna munitsipaalomandisse üleandmist 22192/22870 mõttelist osa Peetri plats 3 maaüksusest (lisa1) üldpindalaga 1200 m2, maa sihtotstarve on elamu- ja sotsiaalmaa (E-5 %; Ü-95 %).

4.Rakendussätted

4.1.  Otsus jõustub seadusega ettenähtud korras.
4.2. Otsust on õigus vaidlustada Tartu Halduskohtu Jõhvi kohtumajas 30 päeva jooksul alates jõustumisest.

Mihhail Stalnuhhin

Linnavolikogu esimees

